  Виталий Пронин Шаерысьтымы 3 паралимпиецъёслэн Владислав Лекомцевлэн, Иван Кузнецовлэн но Евгений Петровлэн табере ас улон интызы луоз, али соос уло вал социальной наймъя сётэм квартираосын. Со квартираослы кузё луыны право сётӥсь документъёсты дасяз Ваньбур кусыпъёсъя министерство. — Нош таӵе дэмланэн потӥз Удмуртилэн Тӧроез Александр Бречалов, - вераз ваньбур кусыпъёсъя министр Анна Боталова. - Оскиськом, паралимпиецъёслэн спортын эшшо вормонъёс басьтыны мылкыдзы ӝутскоз.Кун Кенешысь депутатъёс таӵе кичӧлтонэн одӥгтэмак соглаш кариськизы. Тодады вайытон вылысь: Владислав Лекомцев 2014-тӥ арын Сочиын ортчем Олимпийской шудонъёсын куасэн бызьылонын но биатлонын 2 зарни но 3 бронза медальёс басьтӥз, нош следж-хоккеистъёс Иван Кузнецов и Евгений Петров Олимпийской шудонъёсысь азвесь медален бертӥзы. Элина Кумачёва Фото: "Удмурт дуннелэн" архивысьтыз  